《顾梅西东吴小隐》
元代·黄玠

昔日东吴顾文学，族大今为磐石宗。林下幽居得隐者，小营斋庐无十弓。

会稽竹箭美如玉，奇才更出菰芦中。卓然学道见真性，气貌穆若扬清风。

园有佳蔬胜食肉，春初早韭秋晚菘。莼菜何惭八珍味，橘树亦疏千户封。

静观物化那有极，虎可为鼠蛇可龙。大痴小黠竞相逐，胡不远视要其终。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。